1901. évi január 21-éről. 
77 
lőttük, hogy azokban élénk élet uralkodott, de végre abba a 
helyzetbe is jutottunk, hogy közleményeinknek XX. kötetét az 
1899. évről szóló évkönyvet is kiadhattuk és minthogy már 
az 1900 évi is sajtó alatt van, e tekintetben a múlthoz képest 
valóban nagy haladásról teszünk tanúságot. Büszkeséggel tölt- 
liet el bennünket az a tény is, hogy közleményeinket kiváló 
külföldi tudósok is keresik fel dolgozataikkal*) és csak kívá- 
natos volna, hogy hazai erőink tudományos buvárlataiknak 
eredményét ugyancsak a mi évkönyvünkben közölnék. 
Hogy t. tagjainkat az egyes ülésekről pontosan és előre 
értesítsük, havonta egy „Ertesítő-t“ küldtünk szét. Ezen érte- 
sítőnek 10. száma jelent meg és a fontosabb eseményeket 
tartalmazta. Az Értesítőben tettük közzé a tagfelvételeket is. 
Eltekintve a havonta tartott választmányi ülésekről egye- 
sületünk az elmúlt évben 11 természettudományi és 12 orvosi 
ülést tartott. Ki kell emelnem, hogy ezen szakülések egyike 
másika különösen az orvosi szakosztályban érdekesebb vitat- 
kozásokra is adott alkalmat. Az utolsó szaküléseken ejtetett 
meg a tisztujjitás is, mely alkalommal a régi tisztviselők újból 
megválasztattak. 
Midőn még megemlékezem a múlt évi közgyűlés alkal- 
mával Ammon Gyula tagtársunknak igen szép és érdekes elő- 
adásáról, melyet a gyógynövényeknek hazánkban való termesz- 
téséről tartott és ha megemlékezem azon ugyancsak igen érde- 
kes népszerű előadásról, melyet egyesületünk deczember 6-án 
a városháza nagytermében rendezett és melyben Schumacher 
Róbert ázsiai utazó adta elő szerzett éleményeit Japanban és 
Khinában úgy beszámoltam az összes előadásokról, melyek egye- 
sületünk keretén belül tartattak és azt hiszem, hogy a t. 
közgyűlés helyeslésével találkozom, ha az összes előadóknak e 
helyen is köszönetünket rovom le. 
Még egy eseményről kell be.számolnom, hogy az elmúlt 
év történetének hű képét adjam, azon kirándulásról kell meg- 
emlékeznem, melyet az új alagút építkezéséhez és a konserv- 
gyárhoz tettünk és mely elég tanulságos és élvezetes volt. 
*) így Dr. Toula Ferencz a bécsi műegyetem tanára, ki két érdekes 
dolgozattal gazdagította közleményeinket. 
